Gabriel Calderón

Gabriel Humberto Calderón Metralla er en argentinsk fotballtrener og tidligere fotballspiller.

Gabriel Calderón startet karrieren hos Racing Club, og fortsatte hos Independiente. I 1979 var han del av Argentinas lag som vant Ungdoms-VM i Japan.

Paris Saint-Germain kjøpte ham fra Sevilla i 1987. I hans første sesong i Paris var klubben nære ved å rykke ned fra toppdivisjonen. I hans andre sesong for klubben bød laget Marseille konkurranse om seriemesterskapet. I hans tredje og siste sesong i Paris kom han på kant med trener Tomislav Ivic, som benyttet Calderón i mengde forskjellige posisjoner. På tampen av sesongen var Calderón henvist til lagets reservelag, hvor han forberedte seg på deltagelse i VM-sluttspillet.

Da Calderón hadde forlatt Paris SG, var han kontraktsløs i tre måneder før han signerte for sveitsiske Sion. Calderón spilte to sesonger for Sion og én sesong for franske Caen, før han avrundet karrieren med en sesong for Lausanne.

VM-medaljer 
 1990  Italia -  Sølv i fotball

Referanser

Eksterne lenker 
 
  Calderón – BDFutbol (spiller)
  Calderón – BDFutbol (trener)

Argentinske fotballspillere
Argentinske landslagsspillere i fotball for herrer
Argentinske fotballtrenere
Spillere i Fotball-VM 1990
Personer fra provinsen Chubut